מחוז הצפון אירח משלחת פרקליטי מדינה מארה"ב
יו״ר ועד מחוז הצפון, עו״ד מוחמד נעאמנה, וועדת ארוח משלחות בלשכת עורכי הדין - מחוז הצפון בראשות עו"ד עיסאם אבו נסאר אירחה היום משלחת פרקליטי מדינה ממספר מדינות בארה״ב במסגרת הידוק קשרי חוץ בתחום המשפט.
נציגים מלשכת עורכי הדין קיבלו את פני המשלחת בבית הפרקליט בנצרת, בתחילת המפגש יו"ר מחוז הצפון של לשכת עורכי הדין, עו"ד מוחמד נעאמנה, בירך את המשלחת על ביקורה במחוז הצפון וציין את חשיבות שיתוף הפעולה הבינלאומי והידוק קשרי הפעולה עם המשלחת ועם משלחות עורכי דין נוספות ממדינות שונות.
יו"ר ועדת המשלחות עו"ד עיסאם אבו נסאר וחברי הוועדה: עו"ד איתן לדרר, פרקליט מחוז צפון (אזרחי), עו"ד ראג'י ימיני, עו"ד לוסאנא סאייג ועו"ד רידא עודה קיבלו את פני האורחים בבית הפרקליט, והציגו את פעילויות המחוז ואת התפקידים והסמכויות של לשכת עורכי הדין, והציגו כ״א את תחום עיסוקו וסוגיות משפטיות ייחודיות אצלנו, כמוכן ציינו בדבריהם את ההרמוניה המיוחדת ושתה״פ בין כל גורמי הקהילה המשפטית במחוז שנעשה באמצעות הלשכה.
במיפגש השתתפו גם עו״ד אילנה ירושלמי, פרקליטת מחוז צפון (פלילי), ועו״ד עמית איסמן, פרקליט מחוז חיפה (פלילי).
בסיום המפגש בבית הפרקליט, העניק ראש המשלחת אות הוקרה לוועד מחוז הצפון והחמיא למחוז על הארגון, על התכנים שהועברו ועל והאווירה והאירוח.
חלק מנציגי המחוז ערכו למשלחת סיור רגלי בעיר העתיקה בנצרת וביקור באתרים ההיסטוריים והחשובים בעיר.
עם סיום המפגש, המשלחת סיירה בסיור רגלי בעיר נצרת וביקרה באתרים החשובים בעיר לרבות כיכר המעיין, כנסיית הבשורה האורתודוקסית, המסגד הלבן, השוק והעיר נצרת, בהדרכת עו"ד עיסאם אבו נסאר שנתן הדרכה מרתקת על העיר העתיקה.